O‘zbekiston asosan qaysi davlatlardan yengil avtomobil import qilgani ma’lum bo‘ldi. Davlat statistika qo‘mitasi tegishli xabar bilan chiqdi. Foto: Kun.uz Qo‘mita ma’lumotlariga ko‘ra, 2022 yilning yanvar-fevral oylarida O‘zbekiston yengil avtomobillarni eng ko‘p import qilgan davlatlar orasida Xitoy yetakchilik qilmoqda – 3 436 ta avtomobil. Bu ko‘rsatkich qolgan davlatlar bo‘yicha quyidagicha ko‘rinish oldi: Koreya – 1 512 ta   Qozog‘iston – 502 ta   Rossiya – 431 ta   AQSh – 19 ta   Yaponiya – 15 ta   Germaniya – 9 ta   Hongkong – 5 ta   Turkiya – 4 ta Qo‘mitaga ko‘ra, 2022 yilning yanvar-fevral oylarida O‘zbekiston 18 ta xorijiy davlatlardan qiymati 124,5 mln AQSh dollariga teng bo‘lgan 5 948 ta yengil avtomobil import qilgan. Yengil avtomobillar importi o‘tgan yilning mos davri bilan solishtirilganda 4 873 taga yoki qariyb 6 barobarga oshgan.